

**LATVIJAS REPUBLIKA**

**KĀRSAVAS NOVADA PAŠVALDĪBA**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Reģ.Nr.90000017398

Vienības iela 53, Kārsava, Kārsavas novads,LV-5717

tālr.65781390, fakss 65711030, e-pasts: dome@karsava.lv

 **DOMES SĒDES PROTOKOLA IZRAKSTS**

Kārsavā

 **17.12.2020. Nr.19**

Sēde atklāta plkst.15.10

**3.&**

**Par  Saistošo noteikumu Nr. 14 “Grozījumi 2017.gada 26. oktobra saistošajos  noteikumos Nr.10 „Par sociālās palīdzības pabalstiem Kārsavas novadā” apstiprināšanu**

Pamatojoties uz LR likuma “Par pašvaldībām” 43.panta trešo daļu, LR likuma „Sociālo pakalpojumu un sociālās palīdzības likums” 33.panta otro daļu, 35.panta ceturto, piekto daļu, Ministru kabineta 2012.gada 18.decembra noteikumu Nr. 913

„Noteikumi par garantēto minimālo ienākumu līmeni” 3.punktu, Ministru kabineta 2009. gada 17.jūnija noteikumu Nr.550 „Kārtība, kādā aprēķināms, piešķirams, izmaksājams pabalsts garantētā minimālā ienākumu līmeņa nodrošināšanai un slēdzama vienošanās par līdzdarbību” 13. punktu, Likuma „Par palīdzību dzīvokļa jautājumu risināšanā” 14.panta 6.daļu , 3.panta 5.punku un likuma „Par dzīvojamo telpu īri” 36.1 pantu, ņemot vērā 2020.gada 14.decembra Kārsavas novada pašvaldības apvienotās finanšu, attīstības un teritoriālo lietu, izglītības, kultūras, sporta un jaunatnes lietu, sociālo un veselības lietu komitejas sēdes atzinumu, atklāti balsojot : **PAR 12** (Ināra Silicka, Pēteris Laganovskis, Viktors Indričāns, Tālis Mūrnieks, Inta Rancāne, Oskars Petinens, Vairis Poikāns, Juris Poikāns, Modris Karpovs, Andrejs Krišāns, Edgars Puksts, Andris Šicāns), **PRET –nav**, **ATTURAS- nav**, Kārsavas novada pašvaldības dome NOLEMJ:

**1.Apstiprināt saistošos noteikumus Nr. 14”Grozījumi 2017.gada 26. oktobra saistošajos noteikumos Nr.10 „Par sociālās palīdzības pabalstiem Kārsavas novadā”.**

**2.Nosūtīt saistošos noteikumus Nr.14 “ Grozījumi 2017.gada 26. oktobra saistošajos noteikumos Nr.10 „Par sociālās palīdzības pabalstiem Kārsavas novadā” triju dienu laikā pēc parakstīšanas elektroniskā veidā LR Vides aizsardzības un reģionālās attīstības ministrijai apstiprināšanai.**

Sēdes vadītāja /paraksts/ I.Silicka

Protokoliste /paraksts/ M.Stepanova

IZRAKSTS PAREIZS

Kārsavas novada pašvaldības

Domes priekšsēdētāja I.Silicka

2020.gada 18.decembrī

DOKUMENTS IR PARAKSTĪTS AR DROŠU ELKTRONISKO PARAKSTU UN SATUR LAIKA ZĪMOGU



**LATVIJAS REPUBLIKA**

**KĀRSAVAS NOVADA PAŠVALDĪBA**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Reģ.Nr.90000017398

Vienības iela 53, Kārsava, Kārsavas novads,LV-5717

tālr.65781390, fakss 65711030, e-pasts: dome@karsava.lv

**Apstiprināti**

Ar Kārsavas novada domes

2020.gada 17.decembra sēdes lēmuma Nr. 3 , prot.nr.19

**Saistošie noteikumi Nr. 14**

**Grozījumi 2017.gada 26. oktobra saistošajos noteikumos Nr.10**

**„Par sociālās palīdzības pabalstiem Kārsavas novadā”**

Izdoti saskaņā ar LR likuma “Par pašvaldībām” 43.panta trešo daļu,

 LR likuma „Sociālo pakalpojumu un sociālās palīdzības likums” 33.panta otro daļu, 35.panta ceturto, piekto daļu,

 Ministru kabineta 2012.gada 18.decembra noteikumu Nr. 913

„Noteikumi par garantēto minimālo ienākumu līmeni” 3.punktu,

 Ministru kabineta 2009. gada 17.jūnija noteikumu Nr.550 „Kārtība, kādā aprēķināms, piešķirams, izmaksājams pabalsts garantētā minimālā ienākumu līmeņa nodrošināšanai un slēdzama vienošanās par līdzdarbību” 13. punktu,

Likuma „Par palīdzību dzīvokļa jautājumu risināšanā” 14.panta 6.daļu, 3.panta 5.punku un likuma „Par dzīvojamo telpu īri” 36.1 pantu

Izdarīt Kārsavas novada pašvaldības 2017.gada 26. oktobra saistošajos noteikumos Nr.10 „Par sociālās palīdzības pabalstiem Kārsavas novadā” šādus grozījumus:

1. Izteikt 2. punktu šādā redakcijā:

„2. Saistošo noteikumu mērķis ir noteikt sociālās palīdzības sistēmu Kārsavas novada pašvaldībā, lai sniegtu materiālu atbalstu zemu ienākumu mājsaimniecībām, nodrošinot ienākumus garantētā minimālā ienākumu sliekšņa līmenī un mājokļa izdevumu apmaksu, kā arī sniegtu atbalstu atsevišķu izdevumu segšanai un krīzes situācijās”.

1. Izteikt 3. punktu šādā redakcijā:

„3. Sociālo palīdzību sniedz personai (ģimenei), kura deklarējusi savu pamata dzīvesvietu Kārsavas novada pašvaldības administratīvajā teritorijā vai personai, kurai objektīvu apstākļu dēļ nav mājokļa vai deklarētās dzīvesvietas.”

1. Izteikt 4.punktu šādā redakcijā:

„4. Sociālo palīdzību sniedz un atbilstību trūcīgas vai maznodrošinātas personas (ģimenes) statusam nosaka, izvērtējot mājsaimniecības ienākumus, nepārsniedzot normatīvajos aktos noteiktos mājsaimniecības minimālos ienākumu sliekšņus un normatīvajos aktos noteiktos materiālā stāvokļa (īpašuma izvērtējumam) līmeņus sociālās palīdzības saņemšanai. ”

1. Svītrot 5.punktu.
2. Izteikt 6.punktu šādā redakcijā:

„6.Mājsaimniecība, kuras ienākumi pārsniedz valstī noteikto trūcīgas mājsaimniecības ienākumu slieksni mēnesī un nepārsniedz ienākumu slieksni 327 *euro* (mēnesī) pirmajai vai vienīgajai personai mājsaimniecībā un 229 *euro* (mēnesī)pārējām personām mājsaimniecībā, atbilst maznodrošinātas personas (ģimenes) statusam, kurai ir tiesības saņemt sociālo palīdzību un Eiropas Atbalsta fonda vistrūcīgākajām personām (EAFVP) atbalstu.”

1. Svītrot 61. punktu.
2. Svītrot 8. punktu.
3. Izteikt 11.1. apakšpunktu šādā redakcijā:

„**11.1. pamata sociālās palīdzības pabalsti:**”

1. Svītrot 11.1.3. apakšapakšpunktu.
2. Izteikt 11.2. punktu šādā redakcijā:

„**11.2. Papildu sociālās palīdzības pabalsti:**

* + 1. Pabalsts krīzes situācijā
		2. Pabalsti atsevišķu izdevumu apmaksai:
			1. pabalsts veselības aprūpei;
			2. pabalsts bērna izglītībai un audzināšanai;
			3. pabalsts bērna ēdināšanai izglītības iestādē.”
1. Izteikt 12.1. apakšpunktu šādā redakcijā:

„12.1. Pašvaldībā noteiktais garantētais minimālais ienākuma slieksnis atbilst valstī noteiktajam garantētā minimālā ienākuma slieksnim - 109 *euro* pirmajai vai vienīgajai personai mājsaimniecībā un 76 *euro* pārējām personām mājsaimniecībā.”

1. Izteikt 12.2. apakšpunktu šādā redakcijā:

„12.2. Pabalstu personai (ģimenei) piešķir, aprēķina atbilstoši normatīvajos aktos noteiktajam, un izmaksā naudas izteiksmē minimālo ikdienas izdevumu apmaksai, pārskaitot piešķirto pabalstu uz iesniedzēja vai kredītiestādes maksājumu vai pasta norēķinu sistēmas kontu.”

1. Svītrot 12.3. apakšpunktu.
2. Papildināt 13.3. apakšpunktā aiz skaitļiem un vārda „ 13.2.2. apakšpunktā” ar skaitļiem un vārdiem „un 13.2.3. vai 13.2.4. apakšpunktā”.

Kārsavas novada pašvaldības domes priekšsēdētāja I.Silicka

DOKUMENTS IR PARAKSTĪTS AR DROŠU ELKTRONISKO PARAKSTU UN SATUR LAIKA ZĪMOGU

****

**LATVIJAS REPUBLIKA**

**KĀRSAVAS NOVADA PAŠVALDĪBA**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Reģ.Nr.90000017398

Vienības iela 53, Kārsava, Kārsavas novads,LV-5717

tālr.65781390, fakss 65781395, e-pasts: dome@karsava.lv

**Apstiprināts**

Ar Kārsavas novada domes

2020.gada 17. decembra sēdes lēmuma Nr.3 , prot. Nr. 19

**Saistošie noteikumi Nr. 14**

**Grozījumi 2017.gada 26. oktobra saistošajos noteikumos Nr.10**

**„Par sociālās palīdzības pabalstiem Kārsavas novadā” paskaidrojuma raksts**

|  |  |
| --- | --- |
| **Paskaidrojuma raksta sadaļas** | **Norādāmā informācija** |
| 1. Projekta nepieciešamības pamatojums | Kārsavas novada pašvaldības 26.10. 2017. saistošo noteikumu Nr.10 „Par sociālās palīdzības pabalstiem Kārsavas novadā” (turpmāk – Noteikumi) grozījumu projekts izstrādāts saskaņā ar 2020.gada 24.novembrī Saeimā pieņemtajā likumā “Grozījumi Sociālo pakalpojumu un sociālās palīdzības likumā” *(824\_Lp13) (stājas spēkā 2021.gada 1.janvārī)* (turpmāk – Likums)noteikto, precizējot Kārsavas novada pašvaldības Noteikumos noteikto sociālās palīdzības saņemšanas kārtību, lai sniegtu atbalstu zemu ienākumu mājsaimniecībām.  |
|  2. Īss projekta satura izklāsts | Noteikumu grozījumu projekts paredz šādus pabalsta veidus: pamata sociālās palīdzības pabalstus (garantētā minimālā ienākuma pabalsts un dzīvokļa pabalsts) un papildu sociālās palīdzības pabalstus: pabalsti atsevišķu izdevumu apmaksai (pabalsts veselības aprūpei; pabalsts bērna izglītībai un audzināšanai; pabalsts bērna ēdināšanai izglītības iestādē) un pabalsts krīzes situācijā.Ņemot vērā, ka Likums nosaka no 2021.gada 1.janvāra minimālos ienākumu sliekšņus zemu ienākumu mājsaimniecībām sociālās palīdzības saņemšanai, un maznodrošinātas mājsaimniecības ienākumu slieksnis var būt ne augstāks par 436 EUR pirmajai vai vienīgajai personai mājsaimniecībā un 305 EUR pārējām personām mājsaimniecībā, Noteikumu grozījumu projekts nosaka Kārsavas novada pašvaldībā maznodrošinātas mājsaimniecības slieksni: 327 EUR - pirmajai vai vienīgajai personai mājsaimniecībā un 229 EUR pārējām personām mājsaimniecībā, kas dos iespēju zemu ienākumu mājsaimniecībām saņemt sociālās palīdzības pabalstus, kā arī Eiropas Atbalsta fonda vistrūcīgākajām personām pārtikas un pamata materiālo palīdzību.  |
| 3. Informācija par plānoto projekta ietekmi uz pašvaldības budžetu | Provizoriski 2021.gadā trūcīgas personas – 800, ģimenes -487 (ar ienākumu slieksni pirmajai un vienīgajai personai mājsaimniecībā 272 EUR un 190 EUR pārējām personām mājsaimniecībā); maznodrošinātas personas aptuveni – 200, ģimenes- 105 (ar ienākumu slieksni 327 EUR pirmajai un vienīgajai personai mājsaimniecībā un 229 EUR pārējām personām mājsaimniecībā).Sociālās palīdzības pabalsti tiks piešķirti Kārsavas novada domes 2021.g. apstiprinātā budžeta ietvaros. Plānotie budžeta līdzekļi 2021.gadā sociālās palīdzības pabalstiem kopā sastāda 299070 EUR. |
| 4. Informācija par plānoto projekta ietekmi uz uzņēmējdarbības vidi pašvaldības teritorijā | Nav ietekmes |
| 5. Informācija par administratīvajām procedūrām | Saistošo noteikumu piemērošanā var vērsties Kārsavas novada pašvaldības Sociālajā dienestā. Lēmumu apstrīdēšanas un pārsūdzēšana noteikta atbilstoši Administratīvā procesa likumā noteiktajai kārtībai. |

Novada domes priekšsēdētāja I. Silicka

DOKUMENTS IR PARAKSTĪTS AR DROŠU ELKTRONISKO PARAKSTU UN SATUR LAIKA ZĪMOGU